[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 69
din 30 aprilie 2015
privind acceptarea de către Municipiul Sighişoara a donaţiei unui aspirator de curăţare carte 
veche pentru Biblioteca Municipală ,,Zaharia Boiu” Sighişoara, 
din partea Bibliotecii din Saffron Walden, Anglia

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6322/16.03.2015, calitate conferită de prevederile art. 33 din Legea nr. 393/2004 privind Statutul aleşilor locali cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere contractul de donaţie din data de 12.02.2015, încheiat între d-na SUE BRIGHT  cu domiciliul în ANGLIA, SAFFRON WALDEN, reprezentând Biblioteca SAFFRON WALDEN TOWN LIBRARY, cu sediul în SAFFRON WALDEN, MARQUET SQUARE ESSEX, ANGLIA şi BIBLIOTECA MUNICIPALĂ ,,ZAHARIA BOIU”, cu sediul în SIGHIŞOARA str. HERMANN OBERTH   nr. 22;
Văzând prevederile Legii nr. 273/2006 privind finanţele publice locale, cu modificările şi completările ulterioare; 

Ţinând cont de prevederile art. 4 din Legea nr 213/1998 privind bunurile proprietate publică, cu modificările şi completările ulterioare;

Având în vedere prevederile art. 985 şi ale art. 1011-1033 din Legea nr. 287/2009 privind Codul civil, republicat, cu modificările şi completările ulterioare, cu referire la donaţie;
Având în vedere prevederile Legii bibliotecilor nr. 334/2002, republicată, cu modificările şi completările ulterioare;

Luând în considerare şi prevederile art. 121 alin. 3 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora ,,Donaţiile şi legatele cu sarcini pot fi acceptate numai cu aprobarea consiliului local sau, după caz, a consiliului judeţean, cu votul majorităţii consilierilor locali sau judeţeni, după caz, în funcţie”;

Văzând Raportul de specialitate nr. 6231/13.03.2015 al Bibliotecii Municipale ,,Zaharia Boiu” Sighişoara, prin care se propune acceptarea de către Municipiul Sighişoara a donaţiei unui aspirator de curăţare carte veche, cu accesorii, pentru Biblioteca Municipală ,,Zaharia Boiu“ Sighişoara, din partea bibliotecii SAFFRON WALDEN TOWN LIBRARY, cu sediul în SAFFRON WALDEN, MARQUET SQUARE  ESSEX, Anglia, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (1) şi (9), art. 45 (2), art. 115 (1) lit. ,,b”, art. 121 (3) şi a art. 122 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1.  Se acceptă de către Municipiul Sighişoara donaţia bunului mobil: aspirator de curăţare carte veche, cu accesorii, pentru Biblioteca Municipală ,,Zaharia Boiu“ Sighişoara, din partea Bibliotecii SAFFRON WALDEN TOWN LIBRARY, cu sediul în SAFFRON WALDEN, MARQUET SQUARE  ESSEX, ANGLIA.

Art. 2.  Contractul de donaţie pentru bunul mobil menţionat la art. 1 din prezenta hotărâre, dintre Biblioteca din localitatea Saffron Walden, Anglia, în calitate de donator şi Municipiul Sighişoara, în calitate de donatar, se va încheia în formă autentică la un Birou notarial din Municipiul Sighişoara.
Art. 3. Se împuterniceşte Viceprimarul Municipiului Sighişoara, domnul Dan Eugen Bândea, care potrivit dispoziţiilor legale, exercită de drept atribuţiile ce revin primarului, cu semnarea contractului menţionat la art. 2 din prezenta hotărâre.
Art. 4.  Cheltuielile necesare şi ocazionate cu încheierea contractului de donaţie, dintre Biblioteca din localitatea Saffron Walden, Anglia, în calitate de donator şi Municipiul Sighişoara, în calitate de donatar, vor fi suportate de către Municipiul Sighişoara.
Art. 5.  Ulterior perfectării contractului de donaţie, bunul mobil prevăzut la art. 1, din prezenta hotărâre, va fi cuprins în domeniul privat al Municipiului Sighişoara, urmând ca inventarul bunurilor care alcătuiesc domeniul privat al Municipiului Sighişoara să fie completat corespunzător.
Art. 6. Buna întreţinere a bunului mobil prevăzut la art. 1 va fi realizată de Biblioteca Municipală Sighişoara, la secţia documentară, pentru îngrijire de carte veche şi rară.
Art. 7. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Direcţia economică, Direcţia Administrarea Patrimoniului, Compartimentul Juridic şi  Biblioteca Municipală Sighişoara.
Art. 8. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

       Marieta Maria Fintoc 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Direcţia Economică;

  1 ex. Direcţia Administrarea Patrimoniului; 
  1 ex. Compartimentul Juridic;
  1 ex. Biblioteca Municipală Sighişoara;

  1 ex. Biblioteca SAFFRON WALDEN TOWN LIBRARY, Anglia. 

11 ex. 

A.B.
